પ્રેમને સ્વાર્થી કહેનારા કદાચ આવો મીઠો પ્રેમ માણ્યો નહિ હોય. દરેક પ્રેમ સ્વાર્થી નથી. ચાહે મા બાપ હોય કે ભાઈ બહેન કેપતિપત્ની હોય અથવા પ્રેમી પ્રેમિકા હોય!! સ્વાર્થ અને પ્રેમને કોઈ સંબંધ નથી. જો સ્વાર્થ હોય ત્યાં પ્રેમ નથી.પ્રેમમાં સમર્પણનીભાવના હોય છે. પ્રેમ કુરબાની માગે છે. આ કુરબાની એકપક્ષીય નથી હોતી દ્વિપક્ષીય હોય છે. પતિપત્નીના પ્રેમમાં પણ બંને પક્ષેસમજદારીથી કામ લેવાનું હોય છે.પ્રેમ આંધળો નથી પ્રેમ જોઈ શકે છે કે કોણે મારા માટે શું કર્યું છે? માબાપ ના પ્રેમમાં પણસમર્પણ જરૂરી છે.જ્યાં સમર્પણની ભાવના આવશે ત્યાં સ્વાર્થ અદ્રશ્ય થશે અને પ્રેમ ઉભરાય આવશે. ખાસ કરીને સંવેદનશીલ સ્ત્રી બધા સંબંધને ખૂબ પ્રામાણિકતાથી નિભાવે છે. ચાહે બાપ હોય કે પતિ હોય કે ભાઈ એ દરેક બંધનને સ્વીકારી દરેક પ્રેમ માટે કુરબાની આપે છે. એનો અર્થ એ નથી કે પુરુષ લાગણી વિહીન છે પુરુષની પ્રેમ દર્શાવવાની રીત જુદી છે. મા દીકરાના વિરહમાંડૂસકે ડૂસકે રડી શકે છે તો બાપ છાના આંસુ સારે છે. પત્ની લડી ઝગડીને પણ પોતાના હક જતાવે છે. જ્યારે પુરુષ એ હક આપીને ખુશ થાય છે.જે ભાઈ મિલકત માટે ઝગડો કરતો હોય એજ ભાઈ જો બહેનને કોઈ ખરાબ દ્ગષ્ટિથી જુએ તો એની ધૂળ કાઢી નાખે છે.